કુલ મિલા કે ઓપા ૩ રીતે કામ કરે. ૧- સરકાર જે કરે એનો ઓપોઝ કરે. ૨- પોતાના પક્ષના બંધારણ ‘ને ખાસ તો ચૂંટણી ઢંઢેરાને લઈને લડત આપે. ૩- સાંપ્રતમાં બનતા બનાવ(સમાચાર નહીં!) તથા પ્રજાની સમસ્યા તેમ જ રોજિંદું જનજીવન ‘ને પ્રજાના સપના વચ્ચે રાષ્ટ્રના હિતમાં પુલ બનાવી પ્રત્યક્ષ રીતે પ્રજાનો ‘ને પરોક્ષ રીતે પોતાની પાર્ટીનો પ્રોગ્રેસ(વિકાસ નહીં!) કરે. પ્રથમ તો ચાલો બધાંને ખબર, વ્હોટ્સઍપ પર ઘણુ ફરી ચૂક્યું છે કે મોદી નિત્યક્રમની હિમાયત કરે તોય ઓપા વિરોધ કરે, પણ બીજું ‘ને ત્રીજું એક્શનમાં હોય એવું ઓપાના કટ્ટર ટેકેદારો સિવાય પ્રજા તરીકે કોઈને કેટલું નજરે આવ્યું? કોંગ્રેસનું બંધારણ ‘ને ચૂંટણી-ઢંઢેરો ઘણો મોટો હોય. પ્રજાને જે સીધું સમજાય ‘ને ગમે એવું હોય ‘ને જે ભાજપામાં ના હોય વત્તા દેશ માટે પ્રથમ ક્રમની પ્રત્યક્ષ જરૃરિયાત હોય એવું જે હોય તે કોંગ્રેસે કરવું જોઈએ. કોંગ્રેસ શા માટે અમુક-તમુક મીડિયાગરોના નચાવે નાચે છે? કોંગ્રેસ પાસે પોતાનો વિશાળ અનુભવ છે. કેમ સતત હારથી જ ‘સોફ્ટ હિંદુઇઝ્મ’ની થોડી ઘણી અક્કલ આવી રહી છે? સેક્યુલર સેક્યુલર રમવાનું કેમ છોડ્યું? સત્તા દૂર-દૂર જતી ગઈ ત્યારે ખબર પડી કે પ્રજામાં ‘અપૂન વાલે’ સિવાયના પણ જીવંત છે?